techiaith/cofnodycynulliad_en-cy huggingface dataset:
English: Leader of the house, we know that international visitors will be crucially important to the success of Welsh tourism in future, but there are a number of key areas that we need to develop further if we are to deliver the sustained and intensive growth that we all wish to see. International marketing by Visit Wales, and how we target people, particularly in the key markets, is one important element and, of course, the direct air links that are available from Wales, particularly from Cardiff Airport. Recently, we have seen that the number of travellers on the Cardiff to Qatar route is increasing, and this will hopefully give confidence to other providers and strengthen the case for having direct routes to other key destinations. Recently, too, Cardiff Airport has revealed its master plan for the next 20 years, and earlier this year, the chief executive, Willie Walsh, talked about his hope of developing a transatlantic service from Cardiff Airport. So, with much to be discussed in this area, would the Government agree to bring forward a statement that would focus on the work of Visit Wales in key markets, and also the work that is ongoing, and the further plans for developing air links directly from Wales? Thank you.
Welsh: Arweinydd y tŷ, gwyddom, wrth gwrs, fod ymwelwyr rhyngwladol yn mynd i fod yn hanfodol bwysig i lwyddiant twristiaeth Cymru yn y dyfodol, ond mae yna nifer o feysydd allweddol y mae angen inni eu datblygu ymhellach os ydym am gyflawni'r twf cyson a dwys yr ydym i gyd am ei weld. Mae marchnata rhyngwladol Croeso Cymru a sut yr ydym yn targedu pobl, yn enwedig yn y marchnadoedd allweddol, yn un elfen bwysig, a hefyd, wrth gwrs, y cysylltiadau awyr uniongyrchol sydd ar gael o Gymru yn enwedig o Faes Awyr Caerdydd. Yn ddiweddar, rydym ni wedi bod yn gweld bod nifer y teithwyr ar y llwybr uniongyrchol o Gaerdydd i Qatar yn codi, a bydd hyn, gobeithio, yn rhoi hyder i gwmnïau eraill a chryfhau'r achos dros gael cysylltiadau uniongyrchol i gyrchfannau allweddol eraill. Yn ddiweddar, hefyd, wrth gwrs, mae Maes Awyr Caerdydd wedi datgelu ei master plan am yr 20 mlynedd nesaf, ac yn gynharach eleni, fe wnaeth y prif weithredwr, Willie Walsh, sôn am ei obaith o ddatblygu gwasanaeth trawsatlantig, trawsiwerydd, o Faes Awyr Caerdydd. Felly, gyda llawer i'w drafod yn y maes yma, a fyddai'r Llywodraeth yn cytuno i gyflwyno datganiad a fyddai'n canolbwyntio ar waith Croeso Cymru mewn marchnadoedd allweddol, a hefyd y gwaith sy'n digwydd, a'r cynlluniau pellach ynglŷn â datblygu cysylltiadau awyr uniongyrchol o Gymru? Diolch yn fawr.
English: Yes, this is an increasingly important area, particularly in the light of the difficulties we have over negotiating sensible arrangements for Brexit purposes. It's very important to this Government that we continue to make sure that Wales is very much open for business across the member states of the European Union, and across the world. The Minister is indicating to me that he's more than happy to bring a statement forward to that effect.
Welsh: Ydy, mae'r maes hwn yn cynyddu yn ei bwysigrwydd, yn enwedig yng ngoleuni'r anawsterau yr ydym yn eu cael wrth drafod trefniadau synhwyrol ar gyfer Brexit. Mae'n bwysig iawn i'r Llywodraeth hon ein bod yn parhau i sicrhau bod Cymru yn agored iawn i fusnes gyda holl aelod-wladwriaethau'r Undeb Ewropeaidd, ac ar draws y byd. Mae'r Gweinidog yn tynnu fy sylw ei fod yn barod iawn i gyflwyno datganiad i'r perwyl hwnnw.
English: I was contacted a few days ago by a constituent from Rhiwbina, in my constituency of Cardiff North, about her four-year-old daughter, who has just been diagnosed with a severe peanut allergy. She was told initially that there were no junior EpiPens available at any pharmacies. So, she phoned every pharmacy in Cardiff and couldn't get one, but has since identified two in Swansea. So it's obviously a hugely concerning situation, and I believe the advice is to use an out-of-date EpiPen if you can't get one, but, of course, she has recently just been diagnosed, so she hasn't got any out-of-date EpiPens, and she needs a number of them to be at all the different places she goes. It is a very worrying situation, so she's asked me to raise it with the Welsh Government and to ask whether there could be an urgent statement to say what is to happen in this situation, with the shortage of stock. And then the second issue I wanted to raise was: I went this morning to a celebration organised by the Hindu Council of Wales at the Gandhi statue, to mark the first anniversary of the statue being erected and also to mark the International Day of Peace. I wondered if it would be possible to have a statement about the importance of making school pupils, in particular, aware of the history of figures like Gandhi and what they've actually done, what contributions they've made, so that these statues can become alive to people, and particularly young people, in Cardiff.
Welsh: Ychydig ddyddiau yn ôl cysylltodd etholwr o Riwbeina, yn fy etholaeth i yng Ngogledd Caerdydd, â mi i sôn am ei merch pedair oed sydd newydd gael diagnosis o alergedd difrifol i gnau daear. Dywedwyd wrthi i ddechrau nad oedd unrhyw EpiPens i'r ifanc ar gael mewn unrhyw fferyllfa. Ffoniodd bob fferyllfa yng Nghaerdydd heb unrhyw lwc. Ond ers hynny mae wedi dod o hyd i ddwy fferyllfa yn Abertawe. Yn amlwg, dyma sefyllfa sy'n peri pryder aruthrol. Rwy'n credu mai'r cyngor yw, os nad ydych yn gallu dod o hyd i EpiPen, eich bod yn defnyddio hen un, ond, wrth gwrs, gan mai dim ond yn ddiweddar y cafodd ddiagnosis, does ganddi hi ddim hen EpiPens, ac mae angen nifer ohonynt arni ar gyfer yr holl lefydd gwahanol y mae'n mynd iddynt. Mae'n sefyllfa sy'n peri pryder mawr, a gofynnodd i mi grybwyll y mater gyda Llywodraeth Cymru, ac i ofyn a oes modd gwneud datganiad brys i ddweud beth sy'n digwydd yn y sefyllfa hon, gyda'r diffyg stoc. Yr ail fater yr oeddwn am ei grybwyll oedd: y bore 'ma, es i ddathliad a drefnwyd gan Gyngor Hindŵ Cymru, yn ymyl cerflun Gandhi, i ddathlu blwyddyn ers gosod y cerflun, yn ogystal â nodi Diwrnod Heddwch Rhyngwladol. Tybed a oes modd cael datganiad am bwysigrwydd sicrhau bod disgyblion ysgol, yn benodol, yn ymwybodol o hanes enwogion fel Gandhi a'r hyn a gyflawnwyd ganddynt a'u cyfraniadau, fel bod y cerfluniau hyn yn dod yn fyw yn nychymyg pobl Caerdydd, yn enwedig yr ifanc.
English: Can I call for a single statement on the roll-out of smart meters in Wales? Tomorrow, I'm actually hosting an event with Smart Energy GB, a drop-in event between 11.00 a.m. and 1.30 p.m. in Dining Room 1, and I encourage Members to go along to celebrate International Coffee Day, but also to find out how many cups of coffee your constituents could make through their energy saving, but also, more seriously, to update Members on the smart meter roll-out and share specific constituency and regional smart meter installation figures. We know that during the summer there was some adverse media coverage of smart meters, and claims that they will only save consumers £11 a year on average. Of course, that's only a 2020 saving; the anticipatory savings are much greater. The UK Government's cost-benefit analysis says that, taking all costs into account, the net benefit of the roll-out is around £6 billion, and households will save both by using energy more efficiently, and as a result of a smart energy system that is cheaper to run. The provision of in-home displays will enable people to measure their expenditure in pounds and pence, and therefore save in their domestic use, and the alternative, of course, is a more expensive analogue grid. Finally, of course, they allow greater flexibility in the utilisation of renewable energy. Given those points, I therefore hope that the Welsh Government will continue to be supportive and provide a statement on their involvement with and a position on the roll-out of smart meters in Wales, as they go forward.
Welsh: A gaf i alw am ddatganiad unigol ar gyflwyno mesuryddion clyfar yng Nghymru? Yfory, byddaf yn cynnal digwyddiad gyda Smart Energy GB, lle bydd modd galw i mewn yn Ystafell Giniawa 1 rhwng 11.00 a.m. ac 1.30 p.m. Rwy'n annog yr Aelodau i ddod yno i ddathlu Diwrnod Coffi Rhyngwladol, ac i ddarganfod sawl cwpan o goffi y gallai eich etholwyr eu darparu drwy arbed ynni, ond hefyd, yn fwy difrifol, i roi'r diweddaraf i'r Aelodau am gyflwyno mesuryddion clyfar ac i rannu ffigurau gosod mesuryddion clyfar mewn etholaethau a rhanbarthau penodol. Gwyddom y cafwyd rhai sylwadau andwyol ar y cyfryngau am fesuryddion clyfar dros yr haf, a'r honiadau na fydd defnyddwyr yn arbed mwy na £11 y flwyddyn ar gyfartaledd. Wrth gwrs, arbediad ar gyfer 2020 yn unig yw hynny; mae'r arbedion a ragwelir yn fwy o lawer. Mae dadansoddiad cost a budd Llywodraeth y DU yn dweud, o ystyried yr holl gostau, y bydd y budd net o'u cyflwyno oddeutu £6 biliwn, a bydd aelwydydd yn gwneud arbedion trwy ddefnyddio ynni'n fwy effeithlon a hefyd o ganlyniad i system ynni glyfar sy'n rhatach i'w rhedeg. Bydd darparu sgriniau mewn cartrefi yn galluogi pobl i fesur eu gwariant mewn punnoedd a cheiniogau, ac felly byddant yn gwneud arbedion o ran eu defnydd domestig, a'r dewis arall, wrth gwrs, yw grid analog sydd yn ddrytach. Yn olaf, maent yn caniatáu mwy o hyblygrwydd o ran defnyddio ynni adnewyddadwy. O ystyried y pwyntiau hyn, gobeithio y bydd Llywodraeth Cymru yn parhau i fod yn gefnogol ac yn darparu datganiad ar eu cyfraniad a'u safbwynt o ran cyflwyno mesuryddion clyfar yng Nghymru, wrth iddynt symud ymlaen.
English: Well, I think the Member's done an extremely good job himself of setting out the value of smart meters, and of advertising his event tomorrow. The Member will also know that I am very keen on knowing how much energy I spend making coffee, as I am rather fond of it, so I'll be sure to make sure to pop along to his event tomorrow, to ensure that we have good attendance there.
Welsh: Wel, rwy'n credu bod yr Aelod ei hun wedi gwneud gwaith arbennig o dda yn nodi gwerth mesuryddion clyfar, ac yn hysbysebu ei ddigwyddiad yfory. Bydd yr Aelod hefyd yn gwybod fy mod yn awyddus iawn i weld faint o ynni yr wyf yn ei wario wrth wneud coffi, gan fy mod yn eithaf hoff ohono, felly byddaf yn siŵr o alw draw yn y digwyddiad yfory, i sicrhau bod gennym bresenoldeb da yno.
English: Is it possible to have a statement on the situation on medical education in Bangor - an update, that is? Constituents are contacting me asking whether it is possible to apply for an undergraduate course in medicine in Bangor University from 2019 onwards. Of course, this is in the light of the announcement earlier this year about the partnership between Bangor and Cardiff universities to deliver medical education. A number of local students are very eager to find out whether they can undertake some of their training in Bangor from 2019 onwards. That isn't clear at present, although that was the pledge that was made. So, a statement to clear that up would be most useful. Thank you very much. Also, may I ask for a statement, or some information, from the Government on the Wales planning policy? When are you likely to announce this or publish this? And also, can we have an update on TAN 20, as regards the Welsh language? Over the summer, it was said that this Government could be facing a legal challenge on this. Has the Government had a change of view on TAN 20? And finally, a few months ago, the Cabinet Secretary for Energy, Planning and Rural Affairs stated that she was willing to review the need for a separate planning inspectorate for Wales, and that we would be discussing this further. Please can we have a statement as regards the Government's stance on the creation of a planning inspectorate for Wales? Thank you.
Welsh: A oes modd derbyn datganiad am y sefyllfa efo addysg feddygol ym Mangor - diweddariad, hynny yw? Mae etholwyr yn cysylltu â mi yn gofyn a oes modd gwneud cais eleni ar gyfer astudio'r cwrs israddedig mewn meddygaeth ym Mhrifysgol Bangor o 2019 ymlaen. Mae hyn, wrth gwrs, yng ngoleuni'r cyhoeddiad yn gynharach eleni ynglŷn â'r bartneriaeth rhwng prifysgolion Bangor a Chaerdydd i ddarparu addysg feddygol. Mae yna nifer o fyfyrwyr lleol yn awyddus iawn i wybod a fyddan nhw yn gallu ymgymryd â rhan o'u hyfforddiant ym Mangor yn 2019. Nid ydy hynny'n glir ar hyn o bryd, er mai dyna oedd yr addewid. Felly, byddai datganiad i'r perwyl hwnnw, i glirio hynny i fyny, yn ddefnyddiol iawn. Diolch yn fawr. Ac a gaf fi ofyn hefyd am ddatganiad, neu wybodaeth, gan y Llywodraeth am bolisi cynllunio Cymru? Pryd fyddwch chi'n debygol o gyhoeddi hwn? A hefyd, a gawn ni ddiweddariad am nodyn technegol 20 am yr iaith Gymraeg? Fe soniwyd dros yr haf y gallai'r Llywodraeth yma fod yn wynebu her gyfreithiol ynglŷn â'r canllaw yma. A oes yna newid barn wedi bod gan y Llywodraeth am TAN 20? Ac yn olaf, ychydig fisoedd yn ôl, fe ddywedodd Ysgrifennydd y Cabinet dros Ynni, Cynllunio a Materion Gwledig ei bod hi'n barod i adolygu'r angen am arolygaeth gynllunio ar wahân i Gymru, ac y byddem yn trafod hyn ymhellach. A gawn ni ddatganiad, felly, am safbwynt y Llywodraeth ynglŷn â chreu arolygaeth gynllunio i Gymru, os gwelwch yn dda? Diolch.
English: Thank you for those three important issues. The Cabinet Secretary is indicating to me that both of the updates you're talking about will be available by the end of this year, and she'll be bringing them forward once they are available. In terms of the medical education in Bangor, I'm not sure which of us it should be, but I'll make sure that somebody writes to you with an update on that, and that can be made available to all Members.
Welsh: Diolch i chi am y tri mater pwysig hynny. Mae Ysgrifennydd y Cabinet yn tynnu fy sylw at y ffaith y bydd y ddau ddiweddariad y soniwyd amdanynt gennych ar gael erbyn diwedd y flwyddyn, ac y bydd yn eu cyflwyno pan fyddant ar gael. O ran yr addysg feddygol ym Mangor, nid wyf yn siŵr pwy ddylai, ond byddaf yn sicrhau bod un ohonom yn ysgrifennu atoch gyda'r wybodaeth ddiweddaraf am hynny, a bod yr wybodaeth ar gael i bob Aelod.
English: Leader of the house, I'd like to ask for two statements. Last week, I sponsored a briefing on Mind Cymru's big mental health survey. The survey gathered the experiences of over 500 people across Wales who accessed primary care in the past 12 months. It raised some important trends, and Mind Cymru are looking to collate further evidence and data this year. Separate research published by Mind found that mental health now accounts for 40 per cent of all general practitioner appointments in Wales. So, further to this research, can we have a statement on mental health and primary care services in Wales? Secondly, some Members may have seen the item on ITV Wales news last week that they did on a football team run by Newport County Association Football Club for people living with mental health conditions. Playing football and being part of the team has transformed the lives of those taking part, and I'm delighted that my colleagues Jack Sargeant and John Griffiths will be joining me tonight to watch County play, to find out more about the work that they do to support people in the local community. So, leader of the house, can we have a statement on how Welsh Government can work with organisations like sports clubs and how they can help people with mental health conditions?
Welsh: Arweinydd y tŷ, hoffwn ofyn am ddau ddatganiad. Yr wythnos diwethaf, noddais bapur briffio am arolwg iechyd meddwl mawr Mind Cymru. Casglodd yr arolwg brofiadau dros 500 o bobl hyd a lled Cymru a ddefnyddiodd ofal sylfaenol yn ystod y 12 mis diwethaf. Amlygwyd rhai tueddiadau pwysig, ac mae Mind Cymru yn bwriadu coladu tystiolaeth a data pellach eleni. Mewn ymchwil ar wahân a gyhoeddwyd gan Mind, gwelwyd bod iechyd meddwl bellach yn gyfrifol am 40 y cant o holl apwyntiadau meddygon teulu yng Nghymru. Felly, yn sgil y gwaith ymchwil hwn, a gawn ni ddatganiad ar wasanaethau gofal sylfaenol ac iechyd meddwl yng Nghymru? Yn ail, efallai bydd rhai Aelodau wedi gweld yr eitem ar newyddion ITV Cymru yr wythnos diwethaf am dîm pêl-droed sy'n cael ei redeg gan glwb pêl-droed Sir Casnewydd ar gyfer pobl sy'n byw gyda chyflyrau iechyd meddwl. Mae chwarae pêl-droed a bod yn rhan o'r tîm wedi trawsnewid bywydau'r rhai sy'n cymryd rhan, ac rwy'n falch iawn fod fy nghyd-Aelodau Jack Sargeant a John Griffiths am ymuno â mi heno i wylio'r Sir yn chwarae, er mwyn darganfod mwy am y gwaith y maent yn ei wneud i gefnogi pobl yn y gymuned leol. Felly, arweinydd y tŷ, a gawn ddatganiad ar sut y gallai Llywodraeth Cymru weithio gyda sefydliadau megis clybiau chwaraeon a sut y gallent helpu pobl â chyflyrau iechyd meddwl?
English: Leader of the house, I'd like to ask for two statements today. Firstly, I'd welcome an update from Welsh Government on discussions around the banning of the third-party sale of dogs and cats. There's a large body of evidence and public opinion in favour of introducing the so-called Lucy's law, due to concerns around health and well-being. With changes proposed in England that would bring in a partial ban, there is an opportunity for us to go beyond this and introduce a really rigorous humane law that would stop third-party sales altogether. Secondly, I'd like to place on record my congratulations to South Wales Fire and Rescue Service for holding on to their UK title for extrication at the United Kingdom Rescue Organisation Challenge 2018, held in Roald Dahl Plass, the weekend just gone. I and my colleague Jenny Rathbone had the pleasure of watching them prepare for that a few weeks ago, during the summer recess, and it really was a sight to behold. I'm sure you would join with me also in wishing them all the very best for the world challenge in a few weeks' time. The challenges our fire and rescue personnel have to meet in order to ensure public safety and well-being are ever-changing. So, will there be an opportunity to debate in Government time how we can ensure they receive the support they need to carry on their excellent work?
Welsh: Arweinydd y tŷ, hoffwn ofyn am ddau ddatganiad heddiw. Yn gyntaf, byddwn yn croesawu diweddariad gan Lywodraeth Cymru ynglŷn â'r trafodaethau ar wahardd gwerthu cŵn a chathod gan drydydd parti. Mae llawer o dystiolaeth a'r farn gyhoeddus o blaid cyflwyno cyfraith Lucy, fel y'i gelwir, o ganlyniad i bryderon am iechyd a lles. Gyda'r newidiadau arfaethedig i gyflwyno gwaharddiad rhannol yn Lloegr, dyma gyfle i ni achub y blaen ar hyn a chyflwyno cyfraith drugarog wirioneddol drwyadl a fyddai'n cael gwared ar werthu gan drydydd parti yn gyfan gwbl. Yn ail, hoffwn gofnodi fy llongyfarchiadau i Wasanaeth Tân ac Achub De Cymru am ddal eu gafael ar deitl pencampwyr her achub y DU yn ystod Her Sefydliadau Achub y DU 2018, a gynhaliwyd yn Roald Dahl Plass dros y penwythnos diwethaf. Ces i a fy nghyd-Aelod Jenny Rathbone y pleser o'u gwylio'n paratoi ychydig wythnosau yn ôl, yn ystod egwyl yr haf, ac roedd yn dipyn o beth. Rwy'n siŵr eich bod yn awyddus i ymuno â mi wrth ddymuno'n dda iddynt oll yn ystod her y byd ymhen ychydig wythnosau. Mae'r heriau y mae staff tân ac achub yn eu hwynebu i sicrhau diogelwch a lles y cyhoedd yn newid trwy'r amser. Felly, a fydd cyfle i gael dadl yn amser y Llywodraeth ar sut y gallwn sicrhau eu bod yn derbyn y cymorth angenrheidiol i barhau gyda'u gwaith rhagorol?
English: I would like a statement as to when the Welsh Government were aware of the accidents in the cooling ponds involving weapons-grade plutonium at Hinkley Point A in the 1960s. When was the Government aware of this?
Welsh: Hoffwn ddatganiad ynglŷn â phryd oedd Llywodraeth Cymru yn ymwybodol o ddamweiniau ym mhyllau oeri Hinkley Point A, a oedd yn ymwneud â phlwtoniwm gradd arfau, yn y 1960au. Ers pryd y mae'r Llywodraeth yn ymwybodol o hyn?
English: I think the Member needs to write in to the Cabinet Secretary for an answer to that.
Welsh: Credaf fod angen i'r Aelod ysgrifennu at Ysgrifennydd y Cabinet er mwyn cael ateb i hynny.
English: The next item, therefore, is the statement by the Cabinet Secretary for Finance, and it's a statement on the draft budget for 2019-20. I call on the Cabinet Secretary, Mark Drakeford.
Welsh: Yr eitem nesaf, felly, yw'r datganiad gan Ysgrifennydd y Cabinet dros Gyllid ar y gyllideb ddrafft 2019-20, ac rwy'n galw ar yr Ysgrifennydd i wneud ei ddatganiad - Mark Drakeford.
English: Can I thank the Cabinet Secretary for his statement today, presenting his bread-and-butter budget? Perhaps more basic labels are a sign of things to come. If he is successful in his bid for the top job later this year, perhaps we can expect a beer-and-sandwiches budget in future. The anecdotes go on.
Welsh: A gaf i ddiolch i Ysgrifennydd y Cabinet am ei ddatganiad heddiw, gan gyflwyno ei gyllideb bara menyn? Efallai fod labeli mwy sylfaenol yn arwydd o bethau i ddod. Os bydd yn llwyddiannus yn ei gais am y brif swydd yn ddiweddarach eleni, efallai y gallwn ni ddisgwyl cyllideb cwrw a brechdanau yn y dyfodol. Mae'r anecdotau yn parhau.
English: I'm grateful to the Cabinet Secretary for giving me advance sight of the main details of the budget. The Cabinet Secretary is a safe pair of hands, but that may largely be because he's constrained by the straitjacket of the block grant on the one hand, and by the limited nature of tax devolution to Wales and his own personal abnegation in failing to use the income tax powers for reasons that I fully understand and approve of in this financial year. So, although he's described this as a bread-and-butter budget, actually, what we're talking about here is more the crumbs that fall from the table than the slice of bread and butter - or perhaps bread and dripping would be a better description of it - that he mentioned. And that's no criticism of the Cabinet Secretary at all. I genuinely do think he is a safe pair of hands and has managed his task with great clarity and ability. Indeed, we see some of the benefits of that, as mentioned in the statement - his ability in negotiating the fiscal framework, for example, with the chief secretary has produced some financial benefits for us that are much valued: £90 million, as the statement says, and £71 million in this financial year. He's to be congratulated, and I think has been congratulated, by all sides of this house on the way in which he handled those negotiations.
Welsh: Rwy'n ddiolchgar i Ysgrifennydd y Cabinet am roi golwg ymlaen llaw imi o brif fanylion y gyllideb. Mae Ysgrifennydd y Cabinet yn bâr diogel o ddwylo, ond efallai fod hynny i raddau helaeth oherwydd ei fod wedi'i rwystro gan gaethiwed y grant bloc ar y naill law, a chan natur gyfyngedig datganoli trethi i Gymru a'i ymwrthodiad personol ei hun o ran methu â defnyddio'r pwerau treth incwm am resymau yr wyf i'n eu deall yn llwyr ac yn eu cymeradwyo yn y flwyddyn ariannol hon. Felly, er ei fod wedi disgrifio hon fel cyllideb bara menyn, mewn gwirionedd, yr hyn yr ydym ni'n sôn amdano yn y fan yma yw'r briwsion sy'n disgyn o'r bwrdd yn hytrach na'r dafell o fara menyn - neu efallai y byddai bara a diferion saim yn well disgrifiad ohono - y cyfeiriodd ati. Ac nid yw hynny'n unrhyw feirniadaeth o Ysgrifennydd y Cabinet o gwbl. Rwyf wir yn credu ei fod yn bâr diogel o ddwylo ac mae wedi llwyddo i wneud ei dasg gyda llawer iawn o eglurder a gallu. Yn wir, rydym ni'n gweld rhai o fuddion hynny, fel y crybwyllwyd yn y datganiad - mae ei allu i negodi'r fframwaith cyllidol, er enghraifft, gyda'r Prif Ysgrifennydd, wedi cynhyrchu rhai buddion ariannol i ni a werthfawrogir yn fawr: £90 miliwn, fel y mae'r datganiad yn ei nodi, a £71 miliwn yn y flwyddyn ariannol hon. Mae'n rhaid ei longyfarch, a chredaf ei fod wedi ei longyfarch, o bob ochr i'r tŷ hwn ar y ffordd yr ymdriniodd â'r trafodaethau hynny.
English: The Minister for finance to reply to the debate - or rather the Cabinet Secretary for Finance, I apologise.
Welsh: Y Gweinidog cyllid i ymateb i'r ddadl - yr Ysgrifennydd cyllid, mae'n ddrwg gen i.
English: Thank you to the finance Secretary. Item 4 has been withdrawn.
Welsh: Diolch i'r Ysgrifennydd cyllid. Mae eitem 4 wedi ei thynnu yn ôl.